दुलमी | बैंक रामगढ़ शाखा के तत्वावधान में सोमवार को प्रखंड के चटाक ग्राम में बीमा योजना का लाभ जनजन तक पहुंचाने के लिए एक दिवसीय शिविर का आयोजन किया गया। शिविर में चटाक ग्राम के दर्जनों ग्रामीणों ने जीवन ज्योति बीमा योजना व जीवन ज्योति बीमा सुरक्षा योजना के तहत बीमा कराया। इसके लिए ग्रामीणों से उनका आधार, बैंक खाता नंबर व मोबाइल नंबर लिया गया। जीवन ज्योति बीमा योजना में सालाना 12 रुपए लगेंगे। जबकि घायल होने पर इलाज के लिए 2 लाख रुपए तक मिलेंगे। जबकि जीवन ज्योति बीमा सुरक्षा योजना में बीमा धारक को सालाना 320 रुपए लगेंगे। इसमें बीमा धारक की मृत्यु होने पर दो लाख तक कि बीमा राशि मिलेगी। इस संबंध में बैंक कर्मी मिस आराधना व जयंती लकड़ा ने बताया कि यह बीमा अनिवार्य रूप से सभी लोगों को करना है। आगामी 6 जुलाई को इचातु ग्राम में शिविर का आयोजन किया जाएगा। मौके पर मुखिया ममता देवी, बीसी इंद्रदेव साव व राजेश कुमार महतो मौजूद थे।